stanford-oval/wikipedia huggingface dataset:
Ford Transit Connect
Ford Transit Connect I (2002–2013)

| Ford Transit Connect I |
| --- | --- |

Valmistustiedot
Valmistusmaa:   Romania  Turkki
Valmistaja:  Ford
Konserni:  Ford Motor Company
Valmistusvuodet:  2002–2013
Muut nimet:  Ford Tourneo Connect
Edeltäjä:  Ford Escort Express
Seuraaja:  Ford Transit Connect II
Teknisesti samankaltaisia:  Ford Focus I
Tekniset tiedot
Pohjalevy:  Ford C170
Moottori:  R4
Iskutilavuus:  1,75–2,0 l
Teho:  75–136 hv
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 4-vaihteinen automaatti
Mitat
Pituus:  4 275–4 525 mm
Akseliväli:  2 664–2 912 mm
Leveys:  1 795 mm
Korkeus:  1 815–1 980 mm
Ford Transit Connect I (2002–2013) > Escort Expressin korvaaja

Ford oli jo aiemmin valmistanut pieniä Ford Escortiin perustuvia Express-pakettiautoja. Kun Escortin valmistus vuonna 2000 päättyi, ei mallistossa ollut enää tarjolla tämän kokoluokan tavara-autoa sellaista tarvitseville asiakkaille. Ford-kauppiaat toivat asian esille, jonka vuoksi asia otettiin Fordin johdossa todesta, sillä Escort Expresseille oli ollut melko paljon kysyntää.
Ford Transit Connect I (2002–2013) > Transit-malliston pienin

Vuonna 2002 Fordilla oli jälleen tarjolla mallistossaan pienikokoinen pakettiauto, kun Transit Connect tuotiin markkinoille. Suurin osa tekniikasta on peräisin henkilöautomalli Focuksesta, vaikka kyseessä ei silti ole Escort Expressin tapainen henkilöautosta muunnettu pakettiautoversio. Transitin tavoin myös Connectia alettiin valmistaa eripituisilla akseliväleillä. Connectiin tosin oli valittavissa kaksi vaihtoehtoa, kun Transitiin taas oli saatavana kolme eripituista akseliväliä. Kattokorkeuksia Connectiin sai kahta erilaista. Pakettiauton rinnalle tuli myös tila-autoversio Tourneo Connect, jossa on tilat viidelle henkilölle. Istuinjärjestely on helposti muunneltavissa erilaisia käyttötarkoituksia varten.
Transit Connect valittiin Vuoden pakettiautoksi 2003.
Ford Transit Connect I (2002–2013) > Moottorit

Transitin tavoin myös Connectiin oli saatavilla sekä bensiini- että dieselmoottori. Bensiinimoottoriksi tuli 1,8-litrainen Duratec, jossa on tehoa 115 hevosvoimaa. Tyypiltään moottori on kaksinokka-akselinen DOHC, ja siinä on 16 venttiiliä. Kyseinen moottori oli otettu suoraan Focuksesta ja C-Maxista. Dieselvaihtoehdoksi valittiin 1,75-litrainen Duratorq, josta oli valittavana sekä 75- että 90-hevosvoimaiset tehoversiot. Suurempitehoinen moottori oli toteutettu modernilla yhteispaineruiskutustekniikalla, pienemmässä taas oli jakajapumppu. Myös dieselmoottori oli käytössä Ford Focuksessa. Voimansiirtona on viisivaihteinen manuaalivaihteisto tyypiltään MTX75, joka sekin oli laajasti käytössä etuvetoisissa henkilöautomalleissa, muun muassa Mondeossa ja Focuksessa.
Ford Transit Connect I (2002–2013) > Vuoden 2009 kasvojenkohotus

Kasvojenkohotuksen läpikäynyt malli esiteltiin yleisölle Chicagon autonäyttelyssä helmikuussa 2009. Samalla Transit Connectin markkinat laajentuivat myös Yhdysvaltoihin ja Kanadaan. Ulkonäollisinä muutoksina uudistettiin puskureita ja etusäleikköä. Ohjaamoa uudistettiin aiempaa henkilöautomaisemmaksi Fordin uusia henkilöautomalleja vastaavalla kojelaudalla. Pohjois-Amerikan markkinoille moottoriksi tuli 2,0-litrainen Duratec (136 hv), jonka voima välitetään neliportaisella automaattivaihteistolla.
Ford Transit Connect II (2012–)

| Ford Transit Connect II |
| --- | --- |

Valmistustiedot
Valmistusmaa:   Espanja
Valmistaja:  Ford
Konserni:  Ford Motor Company
Valmistusvuodet:  2012–
Muut nimet:  Ford Grand Tourneo Ford Tourneo Connect Ford Transit Connect Wagon
Edeltäjä:  Ford Transit Connect I
Teknisesti samankaltaisia:  Ford C-Max II Ford Focus III Ford Kuga II Lincoln MKC Volvo V40
Tekniset tiedot
Pohjalevy:  Ford Global C
Moottori:  R3 R4
Iskutilavuus:  1,0–2,5 l
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 6-vaihteinen manuaali 6-vaihteinen automaatti 8-vaihteinen automaatti 6-vaihteinen kaksoiskytkin
Mitat
Pituus:  4 818 mm
Leveys:  1 835 mm
Toisen sukupolven Transit Connect esiteltiin syyskuussa 2012 Amsterdamissa. Malli perustuu samalle Global C -pohjalevylle kuin esimerkiksi Ford Focus ja C-Max. Tavallisen Tourneo-tila-autoversion rinnalle tuli myös seitsenpaikkainen Grand Tourneo, jota myydään Pohjois-Amerikassa nimellä Transit Connect Wagon. Lisäksi saatavana on viisi- tai seitsenpaikkainen kaksikäyttöauto Kombi.
Myös toisen sukupolven Transit Connect voitti Vuoden pakettiauto -palkinnon, vuonna 2014.
Vuoden 2013 Euro NCAP -kolaritestistä Connect sai tulokseksi täydet viisi tähteä.
Koripituuksia on valittavana kaksi (L1 ja L2). Seitsenpaikkaiset versiot ovat aina pitkäkorisia.
Suomessa bensiinimoottoriksi saa 1,0-litraisen EcoBoostin (100 hv) tai 1,6-litraisen Duratecin (150 hv). Dieselvaihtoehtona on 1,6-litrainen Duratorq TDCi kolmella eri tehovaihtoehdolla (75/95/115 hv). Voimansiirtona on viisivaihteinen manuaalivaihteisto. Vain Pohjois-Amerikan markkinoilla ovat saatavana 1,5-litrainen EcoBoost ja 2,5-litrainen Duratec. Myös kuusivaihteinen kaksoiskytkinvaihteisto on ainostaan Pohjois-Amerikan markkinoiden yksinoikeus.
Suomessa pakettiauton varustetasot ovat ECOnetic ja Trend.
ECOneticissa on vakiovarusteina kuljettajan turvatyyny, ESP, 16 tuuman teräsvanteet osittain peittävin pölykapselein, sähköikkunat, kauko-ohjattava keskuslukitus, ajotietokone, radio ja lämmitettävä kuljettajan istuin.
Trendissä on lisäksi 16 tuuman teräsvanteet pölykapselein, korinväriset puskurit, lämmitettävä tuulilasi, sumuvalot, CD-soitin, Bluetooth-järjestelmä, Ford SYNC -hätäaputoiminto, manuaali-ilmastointi, lämmitettävät sähköpeilit, etumatkustajan kaksoisistuin ja lukuvalot.
Ford Tourneo Connect III (2021–)

| Ford Tourneo Connect III |
| --- | --- |

Valmistustiedot
Valmistusmaa:   Puola
Valmistaja:  Ford
Konserni:  Ford Motor Company
Valmistusvuodet:  2021–
Korimalli:  tila-auto
Edeltäjä:  Ford Tourneo Connect II
Teknisesti samankaltaisia:  Audi A3 (Typ 8Y) Cupra Formentor SEAT León (Typ KL) Škoda Octavia (Typ NX) Volkswagen Caddy (Typ SB) Volkswagen Golf VIII Volkswagen Talagon
Tekniset tiedot
Pohjalevy:  Volkswagen Group MQB Evo
Moottori:  R4
Iskutilavuus:  1,5–2,0 l
Polttoaine:  bensiini diesel
Vetotapa:  etuveto neliveto
Vaihteisto:  6-vaihteinen manuaali 7-vaihteinen kaksoiskytkin
Kolmannen sukupolven Tourneo Connect esiteltiin lokakuussa 2021. Volkswagenin ja Fordin välisen hyötyajoneuvojen kehittämisyhteistyön seurauksena uusi Tourneo Connect on tekniikaltaan hyvin läheistä sukua Volkswagen Caddylle, eli se perustuu Volkswagen Groupin modulaariselle MQB-perusrakenteelle. Autojen eroavaisuudet ovat lähinnä ulkonäöllisiä. Tourneo Connect on ensimmäinen valmistajien yhteistyöhankkeesta syntynyt malli, tavarankuljetusversio Transit Connect seuraa mahdollisesti perässä.
Moottorit ovat peräisin Volkswagenilta. Bensiinimoottorina on 1,5-litrainen (113 hv) ja dieselvaihtoehtona puolestaan 2,0-litrainen (110/120 hv). Kaikkien moottorien yhteydessä on kuusivaihteinen manuaalivaihteisto, mutta bensiinimoottorin ja suuritehoisemman dieselin yhteyteen on valittavissa myös seitsemänportainen kaksoiskytkinvaihteisto. Neliveto on saatavana ainoastaan tehokkaamman dieselmoottorin yhteydessä.
Aiheesta muualla

Kuvia tai muita tiedostoja aiheesta Ford Transit Connect Wikimedia Commonsissa
Yhdysvalloissa myymä tai valmistama mallisto
| --- | --- |
Nykyiset henkilöautot:  Fiesta | Focus | Fusion / Fusion Energi | Mustang | Taurus
Nykyiset SUV:t, vanit ja hyötyajoneuvot:  EcoSport | Edge | Escape | Expedition | Explorer | Flex | F-sarja | Ranger | Super Duty | Transit | Transit Connect
Tuotannosta poistuneet henkilöautot:  Quadricycle | A / AC | C | B | F | K | N / R / S | T | A (1927) | B / 18 / 40  | 48 | 1937 Ford | De Luxe Ford | 1941 Ford | 1949 Ford | 1952 Ford | 1955 Ford | 1957 Ford | 1960 Ford | 300 | Aspire | C-Max / C-Max Energi | Crown Victoria | Contour | Country Sedan | Country Squire | Crestline | Custom | Custom Deluxe | Customline | Deluxe | Elite | Escort | Think Neightbour | EXP | Fairlane | Fairmont | Falcon | Festiva | Five Hundred | Galaxie | Granada | GT | GT40 | LTD | LTD II | Mainline | Maverick | Pinto | Probe | Shelby Mustang | Special | Standard | Station Wagon | Super Deluxe | Telstar | Tempo | Thunderbird | Torino | V8 | XL
Tuotannosta poistuneet SUV:t, vanit ja hyötyajoneuvot:  Trucks 1903-1919 | Trucks 1920-1929 | Trucks 1930-1939 | Trucks 1940-1949 | Trucks 1950-1959 | Trucks 1960-1969 | Trucks 1970-1979 | Trucks 1980-1989 | Trucks 1990-1999 | Trucks 2000-2009 | E | TT | AA | BB | F-sarja | B-sarja | C-sarja | L-sarja | M151 MUTT | Cargo | LCF | Courier | E-sarja | Econoline | Aerostar | Bronco | Bronco II | Escape Hybrid | Excursion | Freestar | Freestyle | Ranchero | Taurus X | Windstar
Korkeakattoinen facelift-mallin Transit Connect.
Ford Tourneo Connect Geneven autonäyttelyssä 2014.
Toisen sukupolven facelift-malli.
Casa Alberto

Casa Alberto
Casa Alberto on ravintola, joka sijaitsee Madridissa osoitteessa Calle de las Huertas 18. Vuonna 1827 avattu ravintola sijaitsee samalla paikalla, missä Miguel de Cervantes asui ja kirjoitti romaanejaan. Madridin ensimmäinen demokraattisesti valittu pormestari Enrique Tierno Galván kävi ruokailemassa ravintolassa lähes päivittäin.
Bunraku (elokuva)

| Bunraku |
| --- | --- |

Ohjaaja:  Guy Moshe
Käsikirjoittaja:   Guy Moshe  Boaz Davidson 
Tuottaja:   Keith Calder  Ram Bergman  Nava Levin  Jessica Wu 
Säveltäjä:  Terence Blanchard
Kuvaaja:  Juan Ruiz-Anchia
Leikkaaja:   Glenn Garland  Zach Staenberg 
Pääosat:   Woody Harrelson  Josh Hartnett  Demi Moore  Ron Perlman 
Valmistustiedot
Valmistusmaa:  Yhdysvallat
Tuotantoyhtiö:   Snoot Entertainment  Bergman Productions  Picturesque Films 
Levittäjä:  Netflix
Ensi-ilta:  2010
Kesto:  125 min.
Alkuperäiskieli:  Englanti
Aiheesta muualla
IMDb 
Elonet
AllMovie
Infobox OKNimi-testi OK: 
Bunraku on vuonna 2010 ensi-iltansa saanut toimintaelokuva.
Näyttelijät

| 0 | 1 | 2 |
| --- | --- | --- |
|  Josh Hartnett  | … |  The Drifter (hävittäjä)   |
|  Gackt  | … |  Yoshi   |
|  Woody Harrelson  | … |  Baarimikko   |
|  Kevin McKidd  | … |  Tappaja 2.   |
|  Ron Perlman  | … |  Nicola   |
|  Demi Moore  | … |  Alexandra   |
|  Jordi Molla  | … |  Valentine   |
|  Shun Sugata  | … |  Setä   |
|  Mike Patton  | … |  Kertoja   |
|  Mark Ivanir  | … |  Eddie   |
|  Emily Kaiho  | … |  Momoko   |
Aiheesta muualla

Harvey, Dennis: Bunraku Variety.  13.9.2010. Viitattu 28.6.2022. (englanniksi)
Bunraku Filmaffinity. Viitattu 28.6.2022. (englanniksi)
Canberra Knights

| Canberra Knights |
| --- | --- |
Perustettu:  1981
Lakkautettu:  2014
Kaupunki:  Canberra
Kotiareena:  Phillip Swimming & Ice Skating Centre
Sarjataso:  AIHL
Värit:  musta, valkoinen
Infobox OKVirheellinen NIMI-arvo: 
Canberra Knights on entinen australialainen jääkiekkoseura, joka pelasi Australian pääsarjassa AIHL:ssa. Joukkue lakkautettiin vuonna 2014 ja sen pelaajat siirtyivät uuteen seuraan CBR Braveen.
Bununin kieli

| Bunun |
| --- | --- |
 Bununin kielen puhuma-alue vaaleanvihreällä
Tiedot
Alue:   Taiwan
Virallinen kieli:   Taiwan (kansalliskieli)
Puhujia:  38 000
Sija:  ei 100 suurimman joukossa
Kirjaimisto:  latinalaiset aakkoset
Kielitieteellinen luokitus
Kielikunta:  austronesialaiset kielet formosalaiset kielet paiwanilaiset kielet
ISO 639-3:  bnn
 Ohje 
Bununin kieli on Taiwanissa puhuttava austronesialaisiin kieliin kuuluva kieli, jota puhuu samanniminen Taiwanin aboriginaalikansa. Vuonna 2002 kiellä oli 38 000 puhujaa.
Kieltä kirjoitetaan latinalaisin aakkosin. Uusi testamentti on käännetty bununiksi vuonna 1964.
Vuonna 2017 Taiwan tunnusti bununin ohella kaikki muutkin maan aboriginaalikielet kansallisiksi kieliksi.
Fonologia > Konsonantit

|  | Labiaali | Dentaali | Alveolaari | Velaari | Glottaali |
| --- | --- | --- | --- | --- | --- |
| Klusiili | p | b |  | t | d | k | ʔ |
| Frikatiivi | v | ð | s |  | h |
| Nasaali | m |  | n | ŋ |  |
| Lateraali |  |  | l |  |  |
Lähde:
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i |  | u |
| Avoin |  | a |  |
Lähde:
Bom

Bom on harvinainen sukunimi, jota esiintyy Suomessa ja muualla maailmassa. Vuonna 2022 Suomessa 56 henkilöllä oli Bom sukunimenään. Vuonna 2020 Ruotsissa oli 87 henkilöä nimeltään Bom ja Tanskassa 219.
Määrä > Suomessa

| vuosi | määrä |
| --- | --- |
2014: 60
2015: 59
2016: 59
2017: 59
2018: 57
2019: 56
2020: 56
2021: 56
2022: 56
lähde:
Kuolleita

11 henkilöä nimeltä Bom kuoli Suomen sisällissodassa. Talvi- ja jatkosodassa kuoli kaksi henkilöä nimeltä Bom.
Tunnettuja Bomeja

Park Bom (s. 1984), eteläkorealainen pop-laulaja
Bézout’n lemma

Bézout’n lemma (myös Bézout’n identiteetti, Bézout’n yhtälö)  on ranskalaisen matemaatikon Étienne Bézout’n (1730–1783) mukaan nimetty lukuteorian lause, jonka mukaan kokonaislukujen  a ja  b suurin yhteinen tekijä (syt) voidaan esittää muodossa  ax+by, missä  x ja  y ovat kokonaislukuja. Luvut  x ja  y (joita kutsutaan myös Bézout’n luvuiksi) voidaan selvittää esimerkiksi Eukleideen algoritmilla.
Esimerkki

Lasketaan lukujen 33 ja 21 suurin yhteinen tekijä Eukleideen algoritmilla:
{\begin{aligned}33&=21\cdot 1+12\\21&=12\cdot 1+9\\12&=9\cdot 1+3\\9&=3\cdot 3+0\\\end{aligned}}
Kolme on suurin yhteinen tekijä, koska se oli jakajana viimeisessä jakolaskussa. Kun suurin yhteinen tekijä
halutaan esittää Bézout’n identiteetin mukaisessa muodossa  3=33x+21y, lähdetään sijoittamalle Eukleideen algoritmin
tuloksesta (yhtälöt alhaalta ylöspäin)
3=12-9=12-(21-12)=2\cdot 12-21=2\cdot (33-21)-21=2\cdot 33-3\cdot 21.
Eli  \mathrm {syt} (33,21)=3=33\cdot 2+21\cdot (-3). On huomionarvoista, että esitys ei ole uniikki; jos luvut  x ja  y ovat Bézout’n lukuja, myös luvut:
\left\{\left(x+{\frac {kb}{\mathrm {syt} (a,b)}},\ y-{\frac {ka}{\mathrm {syt} (a,b)}}\right)\mid k\in \mathbb {Z} \right\}
ovat Bézout’n lukuja.
Blutenburgin linna

Ilmakuva Blutenburgin linnasta
Linnan kappeli
Blutenburgin linnankappelin pää- ja sivualttarit
Blutenburgin linna (saks. Schloss Blutenburg) sijaitsee Münchenissä, Baijerin osavaltiossa, Saksassa. Se rakennettiin keskiajalla Würmjoen rannalle Baijerin herttua Albrekt III:n metsästyslinnaksi vuosina 1438–1439.
Historia

Linna rakennettiin entisen, palaneen linnan paikalle. Albrekt III:n pojan herttua Sigismundin määräyksestä linnaa laajennettiin myöhemmin. Linnan päärakennus tuhoutui kolmikymmenvuotisen sodan melskeissä, mutta se jälleenrakennettiin vuosina 1680–1681.
1430-luvulla tuleva herttua, prinssi Albrekt (1401–1460) muutti Würm-joen varrella noin 10 kilometrin päässä kaupunkiasunnostaan sijaitsevan "Pluedenburgin" maalaisasunnokseen, jossa hän pystyi tapailemaan porvarissyntyistä rakastajatartaan Agnes Bernaueria (n. 1410–1435). Perintöoikeutetun herttuan pojan salassa solmittu avioliitto augsburgilaisen parturi/suonenniskijä/kylvettäjän tyttären kanssa oli aikanaan valtava skandaali, jolla oli huono loppu. Albrektin isä herttua Ernst hukututti Agnesin noitana Tonavaan lähellä Straubingia lokakuussa 1435, koska pelkäsi mahdollisen pojan ja perillisen syntymää epäsäätyisestä avioliitosta. Albrekt halusi aluksi kostaa teon isälleen, mutta teki myöhemmin sovinnon tämän kanssa ja avioitui uudelleen marraskuussa 1436 Braunschweig-Grubenhagen-Einbeckin herttuatar Annan (1420–1474) kanssa. Heille syntyi kymmenen lasta, joista kolme poikaa eli aikuisiksi saakka eli he olivat laillisia valtaistuimen perijöitä.
Vuonna 1467 hänen poikansa ja seuraajansa herttua Sigismund (1439–1501) luopui kruunusta veljensä Albrekt IV:n (1447–1508) hyväksi ja vetäytyi Blutenburgiin, jota hän laajensi vuodesta 1488 alkaen myöhäisgotiikan tyyliin sisustetulla kappelilla, jonka maalauskoristelun toteutti vuonna 1491 kirkkomaalari Jan Polack. Seiniä kiertävät apostolien patsaat valmistuivat vuosina 1490-1495.
Herttua Sigismund kuoli Blutenburgissa vuonna 1501. Nykyinen kompleksi heijastaa edelleen 1400-luvun vallihautalinnan rakennetta: asuinrakennusta ympäröi torneilla linnoitettu rengasmuuri, jonka sisäpuolella ovat myös suuret talousrakennukset ja kappeli.  Linnan ytimenä oli asuintorni, jonka jäänteet löydettiin arkeologissa kaivauksissa vuonna 1981. Linnoitus mainitaan kirjallisissa lähteissä ensimmäisen kerran vasta vuonna 1432.
Seuraavina vuosisatoina Blutenburg oli merkityksetön metsästys- ja maalaislinna, mutta sitä laajennettiin edelleen. 1700-luvulla Wittelsbach-suvun vaaliruhtinaat majoittivat tänne jalkavaimonsa, myöhemmin siitä tuli nunnien vanhainkoti, jonka jälkeen se oli asumattomana ja rapistui.
Historia > Nykyaika

Vuodesta 1974 lähtien linnayhdistys kunnosti Blutenburgin, joka on ollut Kansainvälisen nuorisokirjaston toimipaikka vuodesta 1983 lähtien. Kappelin lasimaalaukset vuodelta 1497 entistettiin vuonna 2023.
Aiheesta lisää

Wikimedia Commonsissa on kuvia tai muita tiedostoja aiheesta .
Blutenburgin linna, virallinen kotisivu (englanniksi)
Schloss Blutenburg, Burgenseite, Stadt München
Schloss Blutenburg, Historisches Lexicon Bayerns
1 2 3  Bavarian Palace Administration | Palaces | Blutenburg Palace www.schloesser.bayern.de. Viitattu 19.9.2024.
1 2 3 4 5 6  Burgenseite: Schloss Blutenburg www.burgenseite.de. Viitattu 19.9.2024.
↑  Schloss Blutenburg www.alleburgen.de. Viitattu 19.9.2024.
↑  Hinter den Kulissen: wie historische Gläser der Blutenburg-Kapelle restauriert werden www.tz.de.  28.6.2023. Viitattu 19.9.2024. (saksa)
Bostonkakku

Ruotsalainen versio bostonkakusta on nimeltään butterkaka.
Bostonkakku pullataikinasta tehty kakku. Sen alkuperää on arveltu suomalaiseksi, mutta muitakin vaihtoehtoja on esitetty: saksalainen (Rosenkuchen, Pljuschka-Kranz), yhdysvaltalainen (Swedish rolls), englantilainen (monkey bread), ruotsalainen (butterkaka). Englanniksi vastaavalla nimellä Boston cake kulkeva leivonnainen on sokerikakkupohjainen.
Pullataikinasta tehdään ensin levy, jonka päälle laitetaan täyte. Sitten levy kääritään kääröksi ja leikataan paloiksi, jotka asetetaan paistovuokaan leikkauspinta ylöspäin. Paistossa on syytä olla huolellinen, ettei sisäosa jää raa'aksi. Kakun yläosan liian aikaista paistumista voidaan estää laittamalla paiston loppuvaiheessa päälle leivinpaperi. Bostonkakkuun laitetaan joskus myös manteleita, pähkinöitä tai kuivattuja marjoja ja hedelmiä. Mantelitäyte sisältää myös sokeria ja kermaa. Kun pähkinöiden kanssa kakkuun lisätään kuivattuja marjoja tai rusinoita ja kanelia, bostonkakku sopii joulupöytään. Bostonkakun voi koristella esimerkiksi raesokerilla, suklaakuorrutteella pikeerillä tai tomusokerikuorrutteella (sekoitetaan tomusokeria ja vettä).
Boma

| Boma |
| --- | --- |
 Belgian Kongon kenraalikuvernöörin virka-asunto Bomassa.
 Boma
 Koordinaatit: 5°51′S, 13°03′E 
Valtio:  Kongon demokraattinen tasavalta
Maakunta:  Keski-Kongo
Väkiluku (2004):  171 000
Infobox OKVirheellinen NIMI-arvo: 
Boma on kaupunki Kongon demokraattisessa tasavallassa. Se oli Belgian Kongon (nyk. Kongon demokraattisen tasavallan) pääkaupunki vuosina 1886–1926. Vuonna 1926 Boman korvasi pääkaupunkina Kinshasa.
Vuonna 2004 kaupungissa oli runsaat 171 000 asukasta.
Boma sijaitsee Kongojoen pohjoisrannalla, noin 90 kilometrin päässä mereltä.
Historia

Alun perin Boman seutua asuttivat kongoihin kuuluvan mboma-heimon jäsenet. Kaupungin nimi oli alkujaan Mbanza Mboma ja sitä hallitsi kuningas, ntinu, jota kutsuttiin nimellä mani-mboma, Boman valtias. Mani-mboma maksoi veroa Kongon kuningaskuntaa hallitsevalle mani-kongolle, mutta muuten hän hallitsi ruhtinaskuntaansa itsenäisesti. Tämä järjestely oli vielä voimassa vuonna 1848, kun unkarilainen tutkimusmatkailija Laszló Magyar vieraili Bomassa.
Bomasta tuli jo varhain monikansallinen kaupunki. 1800-luvun alkupuolella Bomassa asui vain noin 500 ihmistä. Seutu oli harvaan asuttua, koska orjakauppiaat ottivat alueen asukkaita orjikseen ja väkeä pakeni sisämaahan turvaan. Kun länsivaltojen mielenkiinto siirtyi orjakaupasta luonnonvaroihin, he tarvitsivat enemmän työvoimaa kuin mitä alueella oli saatavilla. Työläisiä piti värvätä Länsi-Afrikasta ja naapuriheimoista (mm. yombet, woyot ja solongot). Lisäksi kaupungissa toimi siirtomaavirkailijoita ja lähetystyöntekijöitä useista Euroopan maista ja Yhdysvalloista. Tällaiset olosuhteet olivat suotuisat kauppakielenä käytetyn kituban leviämiselle. Siirtomaa-aikana väestö kasvoi nopeasti tuhansiin asukkaisiin. Varsinainen väestöräjähdys tapahtui kuitenkin vasta 1960-luvulta alkaen, Kongon itsenäistymisen jälkeen.
Vuonna 1886 Bomasta tuli Kongon vapaavaltion toinen pääkaupunki. Sitä ennen pääkaupunkina toimi vuoden verran Matadin läheisyydessä sijaitseva Vivi. Vuonna 1908 Bomasta tuli Belgian Kongon pääkaupunki, kun siirtomaan hallinta siirtyi kuningas Leopold II:lta Belgian valtiolle.
Liikenneyhteydet

Boma on satamakaupunki, josta kuljetetaan muun muassa puutavaraa, banaaneja, kaakaota ja palmutuotteita.
Boma on Mayomben rautatien eteläinen pääteasema. Pohjoinen pääteasema on 140 kilometrin päässä Tshelassa. Kaupungista on maantieyhteys itään Matadiin ja länteen Muandaan.
Aiheesta muualla

Kuvia tai muita tiedostoja aiheesta Boma Wikimedia Commonsissa
Casa Finlandia

Casa Finlandia -sarjan CF-45 eli Venturo.
Casa Finlandia oli arkkitehti Matti Suurosen suunnittelema sarja lujitemuovisia rakennuksia, joista  ensimmäinen oli hänen vuonna 1968 suunnittelemansa Futuro-talo (CF-00).
Casa Finlandia-sarjaan kuuluivat Futuron lisäksi huoltoasema CF-100/200 (1969), kioski CF-10 (1970) sekä asuin- ja liikerakennukset CF-45 (1971) ja CF-16 (1974). Numero CF-mallimerkinnässä tarkoittaa rakennuksen sisätilojen pinta-alaa. Talojen valmistaja oli Vantaan Hiekkaharjussa toiminut Oy Polykem Ab. Rakennuksia valmistettiin myös yhtiön Ruotsinpyhtään tehtaalla.
Futuron ohella tunnetuin Casa Finlandia -sarjan rakennuksista oli Suurosen vuonna 1971 suunnittelema CF-45, joka tunnetaan paremmin nimellä Venturo. Suomessa valmistettiin 20 Venturoa.
Nykyään Casa Finlandia -sarjan rakennuksia on edelleen käytössä eri puolilla Suomea, kuten autokorjaamona ja huoltoasemana Vantaan Simonkylässä (CF-200), grillikioskina Espoon Otaniemessä (CF-10) ja asuinrakennuksena Helsingin Kannelmäessä (CF-45- eli Venturo-yksiköistä koottu paritalon puolikas).
Casa Finlandia -huoltoasemaa Simonkylässä on verrattu jopa Sydneyn oopperataloon.
Baseballin Euroopan-mestaruuskilpailut 1997

Baseballin Euroopan-mestaruuskilpailut käytiin Pariisissa 30. elokuuta – 7. syyskuuta 1997. Mestaruuden voitti Italia.
Alkulohkot > Lohko A

| joukkue | Ot>  | V | H | AVG |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  Alankomaat | 5 | 5 | 0 | 1.000 |  | 9-2 | 19-1 | 13-3 | 28-0 | 28-2 |
|  Espanja | 5 | 3 | 2 | .600 | - |  | - | 14-4 | 12-2 | 19-4 |
|  Venäjä | 5 | 3 | 2 | .600 | - | 9-8 |  | - | 11-2 | 17-5 |
|  Ranska | 5 | 3 | 2 | .600 | - | - | 10-7 |  | 11-1 | 12-0 |
|  Ukraina | 5 | 1 | 4 | .200 | - | - | - | - |  | 7-5 |
|  Iso-Britannia | 5 | 0 | 5 | .000 | - | - | - | - | - |  |
Alkulohkot > Lohko B

| joukkue | Ot>  | V | H | AVG |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  Italia | 5 | 5 | 0 | 1.000 |  | 21-4 | 6-5 | 12-0 | 11-1 | 25-8 |
|  Belgia | 5 | 3 | 2 | .600 | - |  | 12-0 | 10-3 | - | 21-2 |
|  Tšekki | 5 | 3 | 2 | .600 | - | - |  | 11-2 | 12-2 | 23-6 |
|  Ruotsi | 5 | 2 | 3 | .400 | - | - | - |  | 16-10 | 16-6 |
|  Saksa | 5 | 2 | 3 | .400 | - | 7-6 | - | - |  | 8-3 |
|  Slovenia | 5 | 0 | 5 | .000 | - | - | - | - | - |  |
Pudotuspelit > Sijoituspelit sijoista 5–8

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|   | Välierät | Välierät |  |  | Ottelu sijoista 5–6 | Ottelu sijoista 5–6 |
 

|  |   Tšekki | 5 |   |  |  |  |
|  |   Belgia | 6 |   |  |  |  |
|  |   |  |   |  |  |  |

|  |   |   |   |   |   Belgia | 4 |
|  |   |   |   |   |   Ranska | 19 |
|  |   |  |   |  |  |  |
|  |   |  |   |  |  |  |
|  |  |  |  |  | Sijat 7 ja 8 | Sijat 7 ja 8 |
|  |  |  |   |  |  |  |
|  |   Ranska | 12 |   |  |   Ruotsi |  5 |
|  |   Ruotsi | 2 |   |  |   Tšekki |  15 |